গত বছর তো এমনটাও ধারণা করা হচ্ছিল, এই বুঝি দেশীয় বাজার এবং বিদেশে রফতানিতে হিরোকে না পিছনে ফেলে দেয় হোন্ডা। গত বছর ভারতের ১৫টি অঙ্গরাজ্য ও দু’টি কেন্দ্র শাসিত অঞ্চলে বাইক ও স্কুটার বিক্রিতে হিরো গ্রুপকে অনেকটাই পিছনে ফেলে দিয়েছিল জাপানের হোন্ডা মোটর সাইকেল অ্যান্ড স্কুটার ইন্ডিয়া। এই বিস্তৃত অঞ্চলের মোট বাজারের প্রায় ৫২ শতাংশ দখল করে নিয়েছে হোন্ডা। তবে সর্বশেষ প্রাপ্ত পরিংসখ্যান থেকে জানা গিয়েছে, কাছাকাছি হলেও বাইক বিক্রির সংখ্যায় হিরোর থেকে কিছুটা পিছিয়ে রয়েছে তারা।